Porsche brei sy Taycan-reeks uit(Foto: Verskaf) Ons het in 2020 die toekoms van Porsche in die vorm van sy verstommende Taycan beleef. Daar was aanvanklik drie modelle beskikbaar, die 4S, Turbo en Turbo S. Porsche gaan nou die reeks uitbrei met die toevoeging van ŉ agterwielaangedrewe intreemodel. Daar is twee batterye in dié model beskikbaar. Die gewone battery bied tot 300 kW en die hoëverrigtingbattery tot 350 kW. Die enkeldekbattery bied 79.2 kWh, en die dubbeldek-hoëverrigtingbattery 93.4 kWh. Die reikafstand van dié batterye is 431 of 484 km onderskeidelik. Die nuwe intree-Taycan haal 100 km/h in ŉ ewe blitsige 5.4 sekondes en sal op die meeste 230 km/h kan haal. In Europa, waar die infrastruktuur dit toelaat, kan die Taycan teen 225 kW op die standaardbattery en 270 kW op die hoëverrigtingbattery laai. ŉ Mens kan in ideale omstandighede die battery in 22.5 minute vanaf 5% tot 80% vol laai. Die nuwe Taycan is nou by Porsche Centre Suid-Afrika teen R2 227 000 beskikbaar. Die reeks lyk só: Die reeks word gedek deur Porsche se 2 jaar/onbeperkte km-waarborg en 3 jaar/100 000 km- omvattende instandhoudingsplan. Diensintervalle is elke 2 jaar/30 000 km. Reikafstande is op die nuwe WLTP-protokol gegrond.